รัฐบาลไทย-ข่าวทำเนียบรัฐบาล-กรมการขนส่งทางบก เปิดเผยสถิติการจัดเก็บภาษีรถประจำปีในเขตกรุงเทพมหานคร ประจำปีงบประมาณ 2564
วันอาทิตย์ที่ 31 ตุลาคม 2564
กรมการขนส่งทางบก เปิดเผยสถิติการจัดเก็บภาษีรถประจําปีในเขตกรุงเทพมหานคร ประจําปีงบประมาณ 2564
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งมั่นพัฒนาช่องทางการให้บริการรับชําระภาษีรถประจําปีให้สามารถตอบสนองความต้องการของประชาชนในยุค New Normal เพื่ออํานวยความสะดวกให้เจ้าของรถชําระภาษีรถประจําปีได้อย่างสะดวก รวดเร็ว ลดความเสี่ยงในการแพร่ระบาดของโรคติดเชื้อไวรัส COVID-19โดยมีช่องทางให้เลือกใช้บริการหลากหลายช่องทาง และสามารถดําเนินการชําระภาษีรถได้ล่วงหน้าก่อนครบอายุภาษี 90 วัน
สําหรับในปีงบประมาณ 2564 (เดือนตุลาคม 2563 - กันยายน 2564) สถิติการให้บริการชําระภาษีรถประจําปีในเขตกรุงเทพมหานคร มีผู้ใช้บริการจํานวนทั้งสิ้น 5,934,319 คัน จําแนกเป็นการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มากที่สุด จํานวน 4,295,169 คัน รองลงมาคือการใช้บริการเลื่อนล้อต่อภาษี (Drive Thru for Tax) จํานวน 811,029 คัน ผ่านเว็บไซต์ https://eservice.dlt.go.th จํานวน 499,862 คัน ส่วนบริการรับชําระภาษีรถประจําปีผ่านเคาน์เตอร์เซอร์วิส มีผู้ใช้บริการจํานวน 138,109 คัน การชําระภาษีรถประจําปีที่ห้างสรรพสินค้าตามโครงการช้อปให้พอ แล้วต่อภาษี (Shop Thru for Tax) จํานวน 103,645 คัน ในส่วนของบริการชําระภาษีผ่านแอปพลิเคชัน DLT Vehicle Tax มีผู้ใช้บริการจํานวน 36,800 คัน ผ่านตู้รับชําระภาษีรถประจําปีอัตโนมัติ (Kiosk) มีผู้ใช้บริการจํานวน 15,176 คัน ส่วนบริการชําระภาษีรถ ณ ศูนย์บริการร่วมคมนาคม จํานวน 13,851 คัน และ ณ ที่ทําการไปรษณีย์ จํานวน 10,951 คัน สําหรับบริการชําระภาษีรถผ่านแอปพลิเคชัน mPAY และ Truemoney Wallet มีจํานวน 9,613 คัน และผ่านธนาคาร จํานวน 114 คัน จากสถิติการให้บริการชําระภาษีรถประจําปี ในปีงบประมาณ 2564 พบว่ามีเจ้าของรถใช้บริการชําระภาษีรถประจําปีออนไลน์เพิ่มมากขึ้น โดยเฉพาะการชําระภาษีผ่านเว็บไซต์ https://eservice.dlt.go.th คิดเป็นร้อยละ 90.58 รองลงมาคือการใช้ผ่านแอปพลิเคชัน DLT Vehicle Tax ร้อยละ 6.67 และบริการชําระภาษีรถประจําปีผ่านตู้รับชําระภาษีรถประจําปีอัตโนมัติ (Kiosk) ร้อยละ 2.75 เนื่องจากมีขั้นตอนไม่ยุ่งยาก ไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีรถประจําปีได้
รองอธิบดีกรมการขนส่งทางบก กล่าวเพิ่มเติมว่า ในปีงบประมาณ 2565 ขบ. ได้ผลักดันการให้ผู้เสียภาษีรถประจําปีใช้บริการชําระภาษีผ่านช่องทางอิเล็กทรอนิกส์เพิ่มมากขึ้น โดยยกระดับมาตรฐานการให้บริการรองรับการดําเนินชีวิตยุค New Normal ของประชาชน สําหรับรถยนต์ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี หรือ รถที่ค้างชําระภาษีเกิน 1 ปี สามารถชําระภาษีผ่านช่องทางออนไลน์ได้แล้ว โดยนํารถเข้าตรวจสภาพกับสถานตรวจสภาพรถ (ตรอ.) ก่อนดําเนินการชําระภาษีรถประจําปีออนไลน์ผ่านเว็บไซต์ https://eservice.dlt.go.th หรือแอปพลิเคชัน DLT Vehicle Tax รอรับเครื่องหมายการเสียภาษีและใบเสร็จรับเงินทางไปรษณีย์ภายใน 5 วันทําการ นับจากวันชําระเงิน ทั้งนี้ การชําระภาษีรถประจําปีผ่านแอปพลิเคชัน DLT Vehicle Tax เมื่อดําเนินการเรียบร้อยแล้ว ระบบจะแสดงหลักฐานการชําระภาษีรถประจําปีชั่วคราว เพื่อใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปี นอกจากนี้ ขบ. ยังได้พัฒนาบริการรับชําระภาษีรถประจําปีอีกหลากลายช่องทาง ที่อํานวยความสะดวกให้เจ้าของรถไม่ต้องเดินทางมาสํานักงานขนส่ง และช่วยลดความเสี่ยงในการติดเชื้อไวรัส COVID-19 อาทิ เว็บไซต์ https://eservice.dlt.go.th เคาน์เตอร์เซอร์วิส โมบายล์แอปพลิเคชัน mPAY และ Truemoney Wallet